Feeskomitee moet besin oor kaartjiepryse | Netwerk24
Feeskomitee moet besin oor kaartjiepryse
Deur Janie, Bloemfontein 01 Augustus 2018 00:00
Ons is vier vriende wat nooit die Vrystaat Kunstefees in Bloemfontein misloop nie.
Die afgelope fees het ons ’n hele paar teleurstellings beleef.
Manie Jackson se gehoor in die Kopanong-ouditorium (Kovsiekerk) was ’n skamele 100 of wat mense. Nogtans het hy ’n goeie vertoning gegee. Ons het regtig vir hom jammer gevoel.
Die oggend voor Kurt Darren se optrede is ons per SMS ingelig die vertoning is afgestel.
Donderdagaand 12 Julie het ons en ’n paar ander feesgangers vergeefs voor die Civic-teater gewag. Die deure was gesluit en ons moes die volgende oggend verneem die vertoning daar is ook gekanselleer. Ons het geen kennisgewing ontvang nie.
Die was die eerste fees waarop ons sulke teleurstelling en ongerief moes verduur.
Etlike ander vertonings was net halfvol.
Dalk moet die feeskomitee
besin oor kaartjiepryse en al die bekende sangers saamgooi vir een groot musiekvertoning.
Volgende jaar sal ons beslis twee keer dink en deeglik besin oor ons bywoning van vertonings.
Meer oor: My Stem | Vrystaat Kunstefees